《接泥渡头再遇雪》
宋代·董嗣杲

几涉沙汀与水村，几看云物幻乾坤。
渡头冲雪哦诗老，船尾乘风破酒昏。
未晚橹声先傍岸，乍晴江色远侵门。
白鸥无数西飞急，鸣落淮山不见痕。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。